Sammenligning av 3D-skrivere

Denne listen inneholder en sammenligning av 3D-skrivere.


== Egenskaper ==
Noen viktige for egenskaper 3D-skrivereer:

Skriverteknologi: 3D-skrivere benytter mange ulike skriveteknologier som hver har sine unike fordeler og utfordringer.
Lengde på produksjon og støtte: 3D-skrivere krever ofte mye justering og bytting av deler. Et langt produksjonsløp betyr ofte at reservedeler også er tilgjengelig.
Byggevolum: Definerer hvor store deler man kan lage ut med en gitt skriver. Oftest målt i millimeter, men noen ganger målt i tommer eller centimeter istedet.
Minste lagsoppløsning: Definerer oppløsningen til utskriften (vanligvis vertikal oppløsning). Ofte målt i mikrometer (µm). Den faktiske oppløsningen til en gitt skriver kan som regel justeres innenfor et intervall.
Skrivehastighet: Definerer hvor rask skriveren er, og måles som regel i millimeter per sekund (mm/s). Den faktiske hastigheten til en skriver kan vanligvis justeres innenfor et intervall.
Byggesett eller ferdig montert: 3D-skrivere blir vanligvis solgt enten forhåndsmontert, delvis montert eller som byggesett. Byggesett koster som regel mindre, men innebærer ofte en del mer tilpasning og kalibrering.
Åpen kildekode: Enkelte skriverdesign blir frigitt til det offentlige domenet i varierende grad. Dette kan innebære for eksempel hardware spesifikasjoner, DAK/CAD-filer, krets- og koblingsskjemaer, og firmware-filer. Skrivere med åpen kildekode er ofte populære i nettbasere gjør-det-selv og skapermiljøer.
Støynivå: Målt i desibel (dB), og kan variere mye i hjemmeskrivere fra 15 dB til 75 dB. Noen hovedkilder av støy i filamentskrivere er vifter, motorer og lagre, mens i harpiksskrivere er viftene vanligvis ansvarlige for mesteparten av støyen. Noen metoder for å dempe støyen fra en skriver kan være vibrasjonsisolering, vifter med større diameter, jevnlig vedlikehold og smøring, eller bruk et lydisolerende kabinett.De fleste 3D-skrivere til hjemmebruk bruker 12V eller 24V likestrømforsyninger som kobles til 230V vegguttak. Det varierer hvor mye strøm (ampere) ulike strømforsyninger kan levere, og dermed hvor mye effekt (watt). Byggesett kommer ofte med strømforsyninger basert på ATX-strømforsyninger (for stasjonær PC) eller LED-strømforsyninger.Andre egenskaper er hvor mange desibel støy printeren avgir under utskrift. På ekstrusjonsskrivere er filamentstørrelser stort sett standardisert, men enkelte merker bruker filament med proprietære dimensjoner (for eksempel Ultimaker). Tilkobling er ofte SD-kort, men USB og WiFi har begynt å bli mer vanlig. De fleste skrivere krever en forhåndsoppdelt skriverfil på gcode-format, men enkelte skrivere aksepterer for eksempel STL-format direkte og utfører oppdeling på skriveren. Noen skrivere har flere skrivehoder (ekstrudere) hvilket mulliggjør utskrift av flere farger uten å bytte spole.
Filament til ekstrudering fås i mange ulike typer materialer med forskjellige egenskaper som krever ulike temperaturer for utskrift. Filament fås vanligvis i de to standard diametrene 1.75 mm og 2.85 mm. Filament og dysestørrelse må ikke forveksles, og flere ulike kombinasjoner av dyse- og filamentstørrelser kan brukes. Den vanligste dysestørrelsen er 0.4 mm, mens eksempler på andre vanlige dysestørrelser er 0.35 mm og 0.25 mm.


== Kommersielle skrivere ==


== Se også ==
3D-utskrift
Slicer, programvare brukt for konvertere en 3D-modell til skriverkommandoer


== Referanser ==